ड्रेसिंग : सबसे पहिला जवन काम बा तवन बा राउर ड्रेसिंग की रउरा का पहिनले बानी कैसे पहिनले बानी एहपर तेनी खासा ध्यान देवे के चाही ,काहे की राउर पहिले हाली के आमना सामना के स्थिति में रउरा हरदम प्रयाश करे के चाही की राउर प्रभाव अच्छा पड़ो .
ड्रेसिंग में तीन गो चीज महत्वपूर्ण होला :-
१. कपडा (साफ़ -सुथरा होखे के चाही )
२. जूता (पॉलिश होखे के चाही )
३. बाल (छोट आ सवरल होखे के चाही )
कम्पनी के बारे में जानकारी : जवना कम्पनीमें रउरा इंटरव्यू देवे जात बानी ,वह कम्पनी के बारे में रउरा पता होखे के चाहि ,एकरा ला रउरा गूगल सर्च कर सकी ले लोगन के राय जानेला कम्पनी के बारे में ,कम्पनी के बारे में पूरा जानकारी कम्पनी के वेबसाइट से भी प्राप्त कईल जा सकेला ।
स्पष्ट अउरी सीधा जबाब : इंटरव्यू के दौरान हरदम प्रयाश करे के चाही की राउर जवन भी जबाब होखे उ सीधा अउरी स्पष्ट होखे ,एहसे सुन्दर प्रभाव पड़ेला । जबाब के दौरान घुमा फिरा के जबाब देवे से बचे के चाही ।
जबाब के पहिले से तइयारी : इंटरव्यू के दौरान कुछ प्रश्न फिक्स रहेला जेकर उत्तर भी लगभग फिक्स ही रहेला अपना हिसाब से थोड़ा थोड़ा चेंज करके जैसे की
१. अपना बारे में बताई ?
२. राउर ताकत का ह ?
३. राउर कमजोरी का ह ?
४.हम रउरा के काहे चुनी ?
५. रउरा एह कम्पनी में काहे काम करे के चाहत बानी ?
६. का रउरा दबाव में काम कर सकत बानी ?
७. राउर लक्ष्य का बा ?
८. रउरा केतना बेतन के उम्मीद करत बानी ?
९. ५ साल बाद रउरा अपना आप के कहा देखे के चाहत बानी ?
१०. रउरा हमरा से कवनो सवाल पूछे के बा ?
११. रउरा आपन पिछला कम्पनी काहे छोड़नी ?
ई सब कुछ अइसन सवाल बाड़े सं जवन लगभग हर इंटरव्यू के HR प्रश्नकाल के दौरान पुछाला । एह सारा सवाल के जबाब रउरा अपना तरीका से भी दे सकत बानी बस राउर जबाब क्लियर होखे के चाही ।
हम कुछ उतर के आधार बतावत बानी प्रश्न के क्रमांक के हिसाब से :-
- हमर नाम अ ब स ह ,हम चंपारण ,बिहार के रहे वाला हई, हमर क्वालिफिकेशन “अ ब स “बा ,हमरा लगे “अ ” साल के अनुभव बा चाहे हम फ्रेशेर बानी ,हमर “अ ब स “क्षेत्र बहुत निक लागेला ,अभी तक ले हमर “अ ब स ” अचीवमेंट बा ,हमर बाबूजी के नाम”अ ब स” ह उहा के “अ ” काम करीले ,हमरा माई के नाम “अ ब स ” ह ,उ गृहिणी हई ,हम २ भाई आ १ बहिन बानी ।
- ताकत के सन्दर्भ में रउरा कह सकिले की हम आशावादी हई ,हम अपने आप मोटीवेट हो जनि ,हम हरदम कुछ नया सीखे खातिर इक्छुक राहिले ,हम आत्मविश्वास से भरल बानी आ हम परिश्रम करे यकीन राखिले ।
- कमजोरी के रूप में रउरा कह सकत बानी की , हम बहुत जल्दी केहु पर विश्वास कर लेवेनी ,चाहे हम तब तक बेचैन राहिले ले जब तक हमर काम खत्म ना होखे ।
- अगर रउरा फ्रेशर बानी त कह सकिले की अभी हम फ्रेशर बानी हमरा लगे खली थ्योरीटिकल ज्ञान बा जवना के साबित करे खतिरा हमके एगो अवसर चाही ,हम अपने के विश्वास दिलावत बानी की हम अपने आप के प्रूव कर के देखाएम ।
- सब केहु के अरमान होला की अइसन नाम वाला कम्पनी में भर्ती होखे के ,अगर हमरा अवसर मिली त हमहू अपना आप के धन्य महसूस करें । ई कम्पनी उ जगह बा जहा कौशलयुक्त लोगन के बीच में रह के हमके बहुत कुछ सीखे के मिली ।
- जी जरूर हम दबाव में काम कर सख्त बानी काहे की हम मनीले की अलग अलग परिस्थिति में काम कईला से बहुत अच्छा अनुभव भी होला जवन भविष्य ला फायदेमंद रहेला ।
- अभी त हमर लक्ष्य ई बा की हम रउरा कम्पनी में चुन लेहल जाई आ भविष्य में हमर लक्ष्य ई रही की रउरा कम्पनी के बड़हन प्रोजेक्ट के सफलता में एगो हमरो नाम होखे ।
- एगो फ्रेशर होखे के नाते हम रउरा कम्पनी के HR पॉलिसी के अनुरूप जेतना भी बेतन निर्धारित होई ओह्पे काम करे के तैयार बानी ,बाद के कम्पनी हमरा क्षमता के हिसाब से जरूर निर्णय ली हमरा बेतन पर की का होखे के चाही ।
- ई कहल त तेनी मुश्किल बा लेकिन फेरु हमरा हिसाब से हम अपना लक्ष्य के ओरि अग्रसर रहें ,हम अपना आप के कम्पनी के नेतृत्व करे वाला लोगन में से कहाएम के चाहेम ।
- ई सवाल के अवसर देले ला धन्यवाद महोदय ,हम ई पूछे के चाहेम की अगर हम रउरा कम्पनी ला चुनल जाट बानी त जोइनिंग कब होई आ अगर हम नइखी चुनल जात त कवन कवन क्षेत्र बा जेमे हमरा अउरी कोशिश करे के पड़ी ।
- बहुत बहुत धन्यवाद पिछिलका कम्पनी के उहवा से हमके बहुत कुछ सीखे के मिलल ,हम अपना क्षेत्र में कुछ औरई सीखे के चाहत बानी आ हमके फाइनेंसियल ग्रोथ भी चाही जेकरा वजह से हम पिछिलका कम्पनी छोड़नी ।
एह सब के अलावा जवन सबसे जरुरी बाटे उ ह बोले के टोन ,इंटरव्यू के दौरान कभी भी लाऊड ना होखे के चाही आ ओहसे भी जरुरी ह कवनो भी परिस्थिति में आपन आत्म विश्वास ना खोये के चाही हम अनुभव कईले बानी की ९०% लोग लइका लोग इंटरव्यू से घबराला ,जवन की बिना वजह बा ,सबकेहु के मन में एके गो सवाल रहेला की कही हम रिजेक्ट ना हो जाइ । हमरा कहे की रउरा अपना ऊपर एतना विस्वास रखे के चाही की ई दुनिया में रउरो कही ना कही जरुरत बा , कुछ अइसन जगह बा जहा राउर उचित मन सम्मान मिली रउरा योग्यता के अनुरूप एहसे घबराये के ना चाही ।
रउरा रेजक्शन से अगर पहिलही परेशान हो जायेम त रउरा पूरा आत्मविश्वास के साथै इंटरव्यू नइखी दे सकत ,घबराईला से बेहतर बा की ई मान के चली की ई ना होई त कही और एहसे बेहतर जगहे हो जाइ हमर ,एहसे का होई की राउर आत्मविश्वास बढ़ जाई ।
जलज कुमार अनुपम , बेतिया ,बिहार
bho_Deva bho_Deva bho_Deva mag_Deva bho_Deva bho_Deva bho_Deva bho_Deva hin_Deva bho_Deva awa_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva